Cassia occidentalis

Senna occidentalis,  a wɔtaa nim no sɛ  coffee senna, styptic weed, anaa septicweed, yɛ dua bi a ɛhyɛ  Fabaceae nnua abusuakuo no ase. Baabi wɔnim sɛ n'ase firi ne USA anaafoɔ fam, Mexico ne Amerika anaafoɔ fam. Ɛhyɛ da nni dua kɛseɛ biara. Deɛ ɛda nso wɔ ho ara ne n'ahaban. N'ahaban no yɛ  atɛtrɛtɛ nson. Na nhwiren a n'ahosuo yɛ akokɔseradeɛ hyehyɛ dua no nkɔn mu.
Ne Bɔberɛ
Senna occidentalis ka ekuo a yɛfrɛ wɔn foetid  shrub nnua no ho. Ɛnhyɛ da nni dua kɛseɛ biara. N'ahaban no nso yɛ mmerɛ. N'ahaban no san soso na nhwiren a n'ahosuo yɛ akokɔ seradeɛ wowɔ so.  Ne dua a nhaban wowɔ so no yɛ feaa. Ne nhwiren no bɛdane aduaba bi a ayɛ ne ho sɛ adua abono nketenkete. Mpɛn pii no, sɛ aduaba no ndwaneeɛ a, n'ahosuo yɛ ahaban mono. Ɛdwan a, na adane "brown" .thumb|right|Pods

 Baabi a Ɛtaa Wɔ 
Coffee senna ase anakasa firi Amerika anaafoɔ fam, Mexico ne USA anaafoɔ fam. Nanso sɛ wokɔ Australia a ɛrekame ayɛ sɛ dua no agye baabiara. Atifi fam o, anaafoɔ fam o, apueɛ ne atɔeɛ nyinaa, ɛnyɛ na wɔ hɔ. Ɛnyɛ na wɔ  Queensland ne Wales anaafoɔ fam nso. Ɛnyɛ yeinom nko, Woba Abibirem nso a, ahyeta baabiara.
Ne Dwumadie
Nhwehwɛmu kyerɛ sɛ, dua no yɛ awuduro ma anantwie. Sɛ wɔwe a ɛha wɔn, esiane sɛ awuduro bi te sɛ  anthraquinone a wɔsan frɛ no  emodin wɔ mu. N'amma no nso wɔ nneɛma bi te sɛ chrysarobin (1,8-dihydroxy-3-methyl-9-anthrone) ne  N-methylmorpholine a ne nyinaa nyɛ mma mmoa. Ɛkɔ wɔn mu a, ɛdane awuduro. Nyɛ mmoa nko ara na sɛ dua yi kɔ wɔn mu a ɛha wɔn. Nnipa nso sɛ ɛkɔ wɔn mu kɛse a, ɛha wɔn pa ara.

Ɛyɛ nokorɛ sɛ awuduro wɔ dua no mu deɛ, nanso, wɔde n'ahaban ne n'amma no nyinaa yɛ nneɛma bebree. nneɛma bebree. Wɔ aman ahodoɔ bebree so no, wɔde yɛ nnuro. Wɔsan nso de yɛ nnuane wɔ mmeammea pii. Wokɔ India ne aman a ɛbemmɛn hɔ so a, nhwehwɛmu kyerɛ sɛ, kane a na wɔtaa de nnuane no, na ɛtaa kum nkorofoɔ bebree. Nnɛ yi a wɔbɛhunuu sɛ ɛkɔ nnipa mu kɛse a ɛtumi dane awuduro no, wɔasusu. Kyerɛ sɛ, wɔntaa mfa nyɛ aduane te sɛ kane no.

 Beaeɛ a Menyaa Mmoa Firiiɛ